Συγκλονιστικές είναι οι μαρτυρίες, αλλά και οι εικόνες που έρχονται στη δημοσιότητα από τον διπλό σεισμό που ταρακούνησε την Αλβανία και έγινε αισθητός και στην Ελλάδα.

Στις φωτογραφίες που έχουν κυκλοφορήσει τόσο στα Social Media, όσο και στο Ευρωμεσογειακό Σεισμολογικό Κέντρο φαίνονται οι πολίτες να έχουν βγει από τα σπίτια τους τρομοκρατημένοι.

Μάλιστα, στο βίντεο που δίνει στη δημοσιότητα το αλβανικό δίκτυο, Top Channel, το κτίριο του Γεωλογικού Πανεπιστημίου στα Τίρανα υπέστη σοβαρότατες ζημιές.

«Ήταν πολύ τρομακτικό! Όχι μόνο η γη έτρεμε, αλλά οι τοίχοι ακούγονταν σαν να »σπάνε» και κομμάτια τους έπεφταν στο πάτωμα. Άνθρωποι βγήκαν στους δρόμους. Είμαστε ακόμη έξω. Είναι η πρώτη φορά που τρόμαξα τόσο πολύ στην ζωή μου από έναν σεισμό» αναφέρει χαρακτηριστικά μια μαρτυρία.

Ενώ άλλος κάτοικος περιγράφει την κατάσταση «όλοι έχουν βγει έξω από τα σπίτια τους».

Χαρακτηριστικές είναι οι εικόνες χρήστη στο Twitter που φαίνεται τόσο ο κόσμος στους δρόμους, όσο και οι ζημιές στο σπίτι του.